SET สัปดาห์นี้ฟื้นตัวรับ MSCI Rebalance-การเมืองเดินหน้า ชู ROBINS, DTAC, TASCO หุ้นเด่น
SET สัปดาห์นี้ฟื้นตัวรับ MSCI Rebalance - การเมืองเดินหน้า ชู ROBINS, DTAC, TASCO หุ้นเด่น
SET สัปดาห์นี้ฟื้นตัวรับ MSCI Rebalance - การเมืองเดินหน้า จับตาผลกระทบความขัดแย้งสหรัฐอเมริกา - จีน ชู ROBINS, DTAC, TASCO หุ้นเด่น
27 พ.ค. 2562

Weekly outlook: “UP” ต้าน 1640/1654 จุด รับ 1,594/1,685 จุด
บล.โนมูระ พัฒนสิน ระบุในบทวิเคราะห์สัปดาห์นี้ (27-31 พ.ค.62) ว่า ตลาดสินทรัพย์เสี่ยงโลกยังคงเป็น Risk off จากประเด็นการค้าระหว่างหสรัฐฯ-จีน หลังความสัมพันธ์ของทั้งสองเริ่มสั่นคลอน บ่งชี้ถึงการบรรลุข้อตกลงทางการค้าที่เป็นไปได้ลำบากขึ้น โดย Nomura ได้ทำการประเมินผลกระทบต่อตลาด โดยให้โอกาส 65% ที่สหรัฐฯจะเก็บภาษีสินค้าจีน 25% วงเงิน 3 แสนล้านเหรียญ ในไตรมาส 3/62 ซึ่งกรณีจะกระทบ GDP สหรัฐฯราว 0.3%
ดังนั้น ส่งผลให้ Nomura ปรับประมาณการ GDP 2020 ของ US ลง 0.1 pp สู่ 1.6% ขณะที่มองว่าหากเศรษฐกิจแย่ลงมาก Fed อาจจะพิจารณาปรับลดดอกเบี้ย ลงได้ ส่วนผลกระทบต่อจีนนั้นคาดจะกระทบต่อ GDP จีน -0.4% ในช่วง1 ปีหลังขึ้นภาษี ซึ่งกรณีนีน่าจะทำให้จีนปล่อยมาตรการกระตุ้นเศรษฐกิจอย่างต่อเนื่องโดยรวมถือว่าการปรับขึ้นภาษีดังกล่าว จะทำให้ประมาณการตลาดมี Downside
เนื่องจากนักวิเคราะห์ส่วนใหญ่ไม่ได้รวมไว้ในประมาณการ ทำให้ตลาดค่อนข้างผันผวนแต่ถือว่าน่าจะได้เห็นการใช้มาตรการในการกระตุ้นเศรษฐกิจเพิ่มเติมจากทั้งสองฝ่ายเพื่อเป็นตัวช่วยเศรษฐกิจ หนุนสภาพคล่องในตลาดเพิ่มขึ้น ได้ ส่วนทิศทางในประเทศผ่านพ้นการเปิดรัฐสภาในวันที 24 พ.ค. น่าจะทำให้ภาพการเมืองไทยชัดเจนมากขึ้นหนุนความเชื่อมั่นนักลงทุนฟื้นกลับมาอีกครั้งผสานแรงหนุนสำคัญจาก MSCI Rebalance ที่จะมีผลราคาปิด 28 พ.ค.นี้
ซึ่งรอบนี้ MSCI ปรับเพิ่มน้ำหนักของไทยใน MSCI EM เพิ่มขึ้นสู่ 2.9% จาก 2.4% Nomura คาดเม็ดเงิน Inflows ราว1,023 ล้านเหรียญ vs MSCI คาด  2,400 ล้านเหรียญฯ โดยมีหุ้นเข้า/ออกดังนี้
MSCI Thailand เข้า -INTUCH, RATCH, DTAC ออก – DELTA (แนะระมัดระวัง CENTEL ที่ไม่ได้เข้าคำนวณสวนคาด) และเพิ่มน้ำหนัก SCC, BDMS, CPN, BBL-F, LH, EGCO, CPALL,TU และลดน้ำหนัก SCB ส่วน MSCI Global Small Cap เข้า – AEONTS, AAV, BLA,EASTW, PSH, TASCO ออก – MC, PRINC, THCOM, TFG, VGI, VIBHA
ส่วนในเชิง Valuation พบว่า SET ย่อสู่กรอบซื้อเชิงพื้นฐาน PER 19F 14.8-14.3X กรอบ 1610-1560 จุด เป็น Zone ซื้อเชิงพื้นฐาน และเป็นกรอบที่ค่า Equity Risk Premium 1 ปี เริ่มสูงกว่าค่าเฉลี่ย 3.56% สู่กรอบ 3.6-3.8% น่าจะหนุนการฟื้นตัวของ SET ได้ ส่วนปัจจัยอื่นๆที่น่าติดตาม คือ รายงานสภาวะเศรษฐกิจสหรัฐฯ (FED Beige Book) 29 พ.ค.นี้จับตามุมมองต่อเศรษฐกิจ ซึ่งจะบ่งชี้ทิศทางดอกเบี้ยและมาตรการเศรษฐกิจในช่วงถัดไปได้
 
กลยุทธ์การลงทุน: ฟื้นตัวรับ MSCI Rebalance และการเมืองเดินหน้า โดย SET 1620-1550จุด ยังเป็นกรอบซื้อเชิงพื้น ฐาน ค่า Equity Risk Premium 1 ปี สูงกว่าค่าเฉลี่ย3.6-3.8% ซึ่งเป็นกรอบที่ SET มักฟื้นในเชิงพื้นฐาน 
 
หุ้นเด่นสัปดาห์นี้ : แนะนำ ROBINS, DTAC, TASCO ส่วนสัปดาห์ก่อน CK, STEC, TASCO ให้ผลตอบแทนเฉลี่ย 2.38 % ดีกว่าดัชนีฯที่ให้ผลตอบแทน 0.37%